Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: fellépés lehet alkalmas. A veszélyesebb csoportok elleni mielõbbi határozott rendõrségi fellépés elmaradása alkotmányos joggal összefüggõ sérelem közvetlen veszélyét jelenti, ezért az 1993. évi LIX. törvény 20. § (1) bekezdése alapján
Paragraph Index: 125

fellépés lehet alkalmas. A veszélyesebb csoportok elleni mielõbbi határozott rendõrségi fellépés elmaradása alkotmányos joggal összefüggõ sérelem közvetlen veszélyét jelenti, ezért az 1993. évi LIX. törvény 20. § (1) bekezdése alapján az országgyûlési biztos ajánlásában felkérte Budapest Rendõrfõkapitányát, hogy – szükség esetén a SHELL Hungária Rt. vagy a kút üzemeltetõjének bevonásával – készítsen intézkedési tervet a társadalmi együttélés háborítatlanságának, a közbiztonság, köznyugalom fenntartásának biztosítására a benzinkútnál és annak környezetében. Az ajánlásra adott válaszában Budapest Rendõrfõkapitánya kifejtette, hogy intézkedési terv készítését a terület bûnügyi fertõzöttségének alacsony szintje miatt nem tartja szükségesnek. Ugyanakkor a biztos észrevételeire is figyelemmel az adott terület fokozott ellenõrzésérõl számolt be. A gyakoribb ellenõrzéseket magában foglaló rendõri intézkedéssel az országgyûlési biztos egyetértett. OBH 1439/6/2000. Az egészséges környezethez és a lehetõ legmagasabb szintû testi egészséghez való joggal összefüggõ visszásságot okoz a fák védelmérõl szóló kormányrendelet azzal, hogy a hatálya nem terjed ki a vasút üzemi területén kívül esõ területre, és felhatalmazást sem ad alacsonyabb szintû jogszabály alkotására. A panaszosok Siófok képviselõ-testületének döntését sérelmezték, amelyben Siófokon, a 7-es fõút és a vasút közötti, a MÁV tulajdonában álló ingatlant más övezetbe sorolta. Kifogásolták továbbá az ezen ingatlanon mûködõ „Kék Balaton” kemping területén álló fák kivágását. Az országgyûlési biztos az egészséges környezethez és a lehetõ legmagasabb szintû testi egészséghez való jog érintettsége miatt vizsgálatot indított, és a város jegyzõjétõl valamint a földmûvelésügyi és vidékfejlesztési minisztertõl kért tájékoztatást. A közigazgatási hivatal vezetõjét felkérte, hogy a helyi építési szabályzat jogszerûségét törvényességi szempontból vizsgálja meg, és tekintse át a kifogásolt fakivágásra vonatkozó eljárást.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes